Filip har været en hjælpsom og opmærksom udlejer. Han gav brugbare instrukser til tranportmuligheder til og fra lufthavnen til lejligheden, havde nøglen klar og værelset var fint rent og indbydende. Der var aircondition til at regulere temp. på værelset. Samt fint toilet.
Værelset lå ud til Bushwick Ave., som er en større vej, så lydniveauet er derefter. Personligt havde jeg ingen problemer med at sove. Nabolaget er upcoming i Brooklyn og kan sagtens udforskes. Metroen ligger tæt på (5 min gang) og med L-linjen kan man komme over til Williamsburg (som er et rigtig cool og hyggeligt område i Brooklyn). Her kan man enten vælge at gå over Williamsburg Bridge til Manhattan eller tage metroen videre. Fra lejligheden til Manhattan (East Village/Lower Manhattan), tager det ca 25 min med metro.
Jeg ville helt sikkert vælge dette værelse igen. Det er oplagt, hvis man både gerne vil opleve Brooklyn, være tæt på JFK og har mod på lidt transporttid til Manhattan.